Диџеј Калид

Халид Мохамед Халид (англ. ''Khaled Mohammed Khaled''; арапски: خالد محمد خالد; роден на 26 ноември 1975 год.), професионално познат како Диџеј Калид (англ. DJ Khalid) ― американски диџеј, рапер и музички продуцент.
1 Животопис
Халид Мохамед Халид бил роден на 26 ноември 1975 година, во Њу Орлеанс, Луизијана. Неговите родители биле палестински доселеници во САД.
Во 1998 година, тој се преселил во Мајами и станал водител ''на'' радио-емисија во една од поголемите радио-станици во Мајами, 99 Jamz. Во 2003 година, на 99 Jamz започнал да води неделна радио-емисија под наслов ''The Takeover''. Тој, исто така, почнал да работи како музички продуцент за многу познати хип-хоп музичари, особено за членовите на Terror Squad.
Во 2006 година, Калид независно го издал неговиот прв албум, ''Listennn... the Album''. Неговиот втор албум, ''We the Best'' (2007), го содржел хит-синглот „I'm So Hood“ (во соработка со: T-Pain, Trick Daddy, Рик Рос и Plies). Неговото следно издание, ''We Global'' (2008) се пласирал во топ-10 на ''Билборд'' 200.
Во 2008 година, Калид ги добил наградите за диџеј на годината од BET Hip Hop Awards и од Ozone Awards. Тој бил назначен за претседател на издавачката куќа Def Jam South во февруари 2009 година. Истиот месец, 50 Cent објавил видео под наслов „A Psychic Told Me“ во кое тој рекол дека ќе ѝ наштети на мајка му од Калид и покажал наводни снимки од нејзиното работното место и од нејзе. Калид, не сакајќи да му даде публицитет на 50 Cent, одбил да коментира и само рекол: „Нема да му дозволам да ме намами“.
Неговиот четврти студиски албум ''Victory'' бил објавен на 2 март 2010 година. На албумот гостувале: Дрејк, Лил Вејн, Рик Рос, Нас, Снуп Дог, Лудакрис, Нели и многу рапери. Синглот „All I Do Is Win“ со Лудакрис, Рик Рос, Снуп Дог и Т-Пејн бил сертифициран како двојно платинест сингл. Диџеј Калид на Твитер го објавил насловот на неговиот следен албум, ''We the Best Forever''. На 19 август, Калид потпишал договор со Cash Money Records и со Universal Motown; албумот подовна бил објавен од оваа издавачка куќа.
Неговиот петти студиски албум и прв албум издаден со голема издавачка куќа, ''We the Best Forever,'' бил издаден на 19 јули 2011 година. На албумот се наоѓала песната, „I'm on One“, во која настапуваат: Дрејк, Рик Рос и Лил Вејн, и која била објавена како сингл на 20 мај 2011 година. Песната се искачила на десетто место на ''Billboard'' Hot 100 и станала прва песна која се пласирала во топ-10 во САД за диџеј Калид и за Рик Рос.
Неговите следни албуми: ''Kiss the Ring'' (2012), ''Suffering from Success'' (2013) и ''I Changed a Lot'' (2015) имале умерен успех кај публиката и кај критиката.
На 25 јули 2013 година, Калид јавно ја ѝ предложил брак на Ники Минаж преку МТV. Тој притоа ѝ понудил дијамантски прстен од 10 карати од Rafaello & Co., вреден околу 500.000 долари. На 29 јули 2013 година, во интервју за Funkmaster Flex, Минаж го одбила предлогот на Калид, велејќи: „Калид е мој брат и Калид не беше сериозен со тој проклет предлог. Ве молам заборавете го. Тој само се шегуваше. Истиот ден, Флекс премиерно го извел новиот сингл на Калид, „I Wanna Be with You“, во кој учествувале Минаж, како и неговите чести соработници Фјучер и Рик Рос. Поради ова некои почнале да веруваат дека неговиот предлог за брак е „трик за публицитет“ за да го промовира на неговиот нов сингл.
Кон крајот на 2015 година и на почетокот на 2016 година, многу видеа, на кои Калид детално го опишувал неговиот „клуч за успехот“, станале популарни на Snapchat. Поради ова тој станал „интернет феномен“, а некои сега го опишуваат како „жив мем“ или „мем во човечка форма“. На 29 февруари 2016 година, Калид потпишал договор само за менаџмент со компанијата од Џеј-Зи, Roc Nation. На 12 април 2016 година, Диџеј Калид објавил дека потпишал договор за снимање со Epic Records. На 18 април, диџеј Калид ѝ се придружил на Бијонсе на нејзината светска турнеја The Formation. Неговиот деветти студиски албум, ''Major Key'' (стилизиран како: ''Major 🔑'') бил објавен на 29 јули 2016 година. Албумот бил поддржан од четири сонгла: "For Free", "I Got the Keys", "Holy Key" и "Do You Mind"; добил претежно позитивни оценки од критичарите и дебитирал на прво место на ''Билборд'' 200 и бил номиниран за Греми награда во категоријата „Најдобар рап-албум“
Неговиот десетти албум, ''Grateful'' (2017), станала негов втор последователен албум на прво место на американската топ-листа за албуми. На албумот му претходеле сингловите „I'm the One“ (со Џастин Бибер, Quavo, Chance the Rapper и Лил Вејн) и „Wild Thoughts“ (со Ријана и Брајсон Тилер), кои се искачија на прво и второ место на ''Billboard'' Hot 100, соодветно. Тој имал камео појавување во промотивниот материјал за ''Спајдермен: Враќање дома'', а подоцна се појавил и во ''Pitch Perfect 3'' (2017). Истата година, објавил дека ќе ѝ се придружи на Деми Ловато како воведен изведувач на нивната турнеја „Tell Me You Love Me Tour“.
Неговиот единаесетти албум ''Father of Asahd'', насловен според неговиот постар син Асад, бил издаден на 17 мај 2019 година. Водечкиот сингл од албумот, „Top Off “, со Бијонсе, Џеј Зи и Фјучр, бил објавен на 2 март 2018 година. На 27 јули 2018 година, Калид го објавил следниот сингл, насловен „No Brainer“, во кој настапуваат Џастин Бибер, Chance the Rapper и Quavo. Во периодот од 17 мај од 20 мај 2019 година тој објавил неколку музички спотови за сингловите од албумот, меѓу кои била и песната „Higher“, со покојниот рапер Нипси Хасл и Џон Леџенд, за која Калид ја добил неговата прва Греми награда (во категоријата за „Најдобра рап-изведба“.
Неговиот дванаесетти студиски албум под наслов ''Khaled Khaled'', бил издаден на 30 април 2021 година и се искачил на прво место на Билборд 200. Овој успех бил повторен и од неговит следен албум ''God Did'' (2022) кој на 65-тото доделување на Греми наградите бил номиниран за најдобар рап албум. Истоимената песна од албумот, во соработка со со Рик Рос, Лил Вејн, Џеј Зи, Џон Леџенд и Фрајдеј била номинирана за „Песна на годината“ и „Најдобра рап-песна“.
2 Други потфати
2.1 Филм
Калид го позајмил гласот во анимираниот филм ''Spies in Disguise'', објавен на 25 декември 2019 година. Глумел и во ''Bad Boys for Life'' (2020) и во неговото продолжение ''Bad Boys: Ride or Die'' (2024).
3 Дискографија
; Студиски албуми
*''Listennn... the Album'' (2006)
*''We the Best'' (2007)
*''We Global'' (2008)
*''Victory'' (2010)
*''We the Best Forever'' (2011)
*''Kiss the Ring'' (2012)
*''Suffering from Success'' (2013)
*''I Changed a Lot'' (2015)
*''Major Key'' (2016)
*''Grateful'' (2017)
*''Father of Asahd'' (2019)
*''Khaled Khaled'' (2021)
*''God Did'' (2022)
*''Til Next Time'' (2024)